அமெரிக்கப் பாராளமன்ற உறுப்பினர்களின் இரசியப் பயணத்திற்கு ஒரு வாரத்திற்கு முன்னர் அமெரிக்காவில் பாதுகாப்புத் துறை ஆலோசகர் ஜோன் போல்டன் இரசியா சென்று டிரம்ப்-புட்டீன் சந்திப்புப் பற்றிக் கலந்துரையாடியிருந்தார். சீனாவும் வட கொரியாவும் அமெரிக்காவுடனான பேச்சு வார்த்தைகளுக்கு அமெரிக்க வெளியுறவுத் துறையை ஓரம் கட்டிவிட்டு நேரடியாக வெள்ளை மாளிகை அதிகாரிகளுடன் தொடர்புகளை ஏற்படுத்தியுள்ளனர். அதில் ஜோன் போல்டன் பகிரங்கமாகவும் டிரம்பின் மருமகன் ஜெரார்ட் குஷ்னர் இரகசியமாகவும் பெரும் பங்கு வகித்தனர்.